27.11.2013

**מכתב מועד הנהלה לקהילה בנושא בחירת מנהל קהילה נובמבר 2013**

**לציבור שלום**

באסיפת אגש"ח אחרונה שהתקיימה השבוע, הועלתה המלצת ועד ההנהלה להצביע על מועמדותו של צלי לכהונה נוספת כמנהל קהילה.

הנושא הזה נדון מכמה צדדים: מהן המשימות שבוצעו, מהם התהליכים שיש לסיים ולוחות הזמנים.

מספר משימות הוטלו על מנהל הקהילה ועל ועד הנהלת אגש"ח בתקופת הקדנציה אותה מסיים צלי, ונציין רק את העיקריות:
יעדי אגודה (אגש"ח קיבוץ כפר-חרוב):
הוחלט על ביצוע תהליך חברתי כולל טיפול במספר תחומים. לאחר איסוף הרצונות הוקמו שלושה צוותים (בטחון כלכלי - הורשה , צמיחה דמוגרפית , והערכות להזדקנות).
צוותים אלו עסקו בכמה נושאים: הורשה, שיוך דירות, שיוך נכסים. סקר צרכי הגיל המתבגר והכרת פתרונות ממקומות אחרים. הכנת תקנונים ופעולות קליטת בנות ובנים, בנייה וקבלה לחברות.
בנוסף הוטלו משימות הקשורות בשיפור הלכידות בקהילה ובקביעת תקנון לטיפול בבעלי צרכים מיוחדים.
**מה נעשה?**עד כה אושרו תקנונים מסודרים ומקיפים לתת מענה לנושאים הבאים:
- הורשה ושיוך – תקנון שיוך דירות, קרן מילואים וקרן פרישה, נותר לסיים: פרצלציה, תקנון שיוך נכסים (פירותי).
- הכנה לגיל זיקנה – הוחלט על פעולות לביצוע. נותר לסיים: בחירת צוות ביצוע (בקרוב).
- צמיחה דמוגרפית – תקנונים ופעולות – תקנוני צמיחה וקליטה, הסכם ביניים לבנות ובנים, הקמת ועדת קבלה, הסכם מפורט לחברות, פתיחת שערי הקליטה למי שאינם בנות ובנים, הרחבת כמות דירות ביניים לקליטה. נותר לבצע: אישור שינוי תב"ע (בוועדה המחוזית) , תכנון תשתיות ודגמים, הקמת ו. קליטה לליווי החברים החדשים בכל מהלך הקבלה לחברות.
- נושאים אחרים: אושר תקנון בעלי צרכים מיוחדים, נעשה טיפול מרוכז בסיוע לחיפוש מקומות עבודה, טופלו תשתיות (מדרכות, כביש כניסה, מוני חשמל, כביש ביטחון), הוסדר מחדש סידור רכב, טופלו ביטוחים (בריאות, סיעוד, השלמת פנסיה), פעילות חג ה 40.

יעדי המשך וחידוש:

מהלך עיקרי הוא צמיחה דמוגרפית. יעד מספרי של קליטת לפחות 15 משפחות נוספות תוך שלוש שנים.
סיום, המשך, חיזוק וביצוע משימות שהחלו (שיוך, תקנונים שונים, גיל ההתבגרות).

משוב: ועד הנהלה מתכוון, עם תחילת פעילותה של מנהלת משא"נ, להנחותה לאסוף לצלי משוב על מנת להבין מתוכו מהם היעדים המועדפים. מהם הצרכים החסרים. מה חשוב לשפר. להעלות עוד רעיונות ודרכי פעולה. כל אלו יתרמו לצלי כלים נוספים ועדכניים, מוטיבציה ואתגר, להמשך הדרך.

ועד הנהלת אגש"ח ניתח את שאלת בחירת מנהל הקהילה מהצדדים הבאים:
- היכולת לבצע באופן עקבי, רציף, נחוש והחלטי את התהליך מתחילתו ועד לסיומו. כולל הבאת החלטות מסודרות להצבעה.
- היכולת להשלים את החסר, ולהתחיל לבצע בעקביות, בקפדנות, מתוך שכנוע פנימי ושאיפה לשפר וליישם את ההחלטות שכבר הגיעו להבשלה (תב"ע, שכונה, תשתיות, קליטה, שיוך, הזדקנות, משובים, לכידות).
- ובעיקר: היכולת להניף לראש סדר העדיפויות את מטרות הצמיחה הדמוגרפית.

אלו הסיבות להמלצתנו על צלי לכהונה נוספת.

בברכה ברסי והנהלת הקהילה.